open-index/open-wikipedia-markdown huggingface dataset:
Biblioteko de Pergamo

[eta|[Ruino de biblioteko de Pergamo en 1885]]
La **Biblioteko de Pergamo** () estis granda kaj grava biblioteko en la helenisma mondo, kiu estis konstruita en la Akropolo de la urbo Pergamo, la ĉefurbo de la regno de Pergamono.

Ĝi estis fondita ĉirkaŭ 200 a.K, sub la regado de la attilida dinastio, kaj enhavis ĉirkaŭ 200 000 rulaĵojn, kio igis ĝin unu el la plej grandaj bibliotekoj de sia tempo; ĝi eĉ konkuris kun la granda biblioteko de Aleksandrio pri la grandeco kaj kvalito de la libraro.

Ĝi apudis la templejon, estis ankaŭ altlernejo kaj samtempe reĝa biblioteko, do ia oficiala ŝtata biblioteko. La biblioteko de Pergamo famiĝis pro du eroj: la konstruaĵo estis modelo por pli postaj bibliotekaj konstruaĵoj. Ĝi enhavis plurajn tenejojn, prezentoĉambron kaj antaŭan kolumnohalon 70 metrojn longa.

Interalie, en ĝia kolekto troviĝis iuj manuskriptoj de Aristotelo.

La Biblioteko de Pergamo ankaŭ enkondukis pergamenon kiel kutiman materialon por skribaĵoj (tial en la latina la vorto por rulaĵo estas: *pegamenum*). Laŭ antikvaj fontoj, kiam la ptolemea Egiptio malpermesis kaj ĉesigis la eksporton de papiruso al la regno de Pergamo, tiam la urbanoj uzis streĉitan kaj sekigitan bestan haŭton kiel volvlibrojn por iliaj volvlibroj kaj libroj.

## Vidu ankaŭ 
* Altaro de Pergamo
* Krato de Malos

Kategorio:Grekio
Kategorio:Arkeologio
Pergamo, Biblioteko de
Kategorio:Konstruaĵoj en Grekio
Biblioteko de Efezo

eta|300px|dekstre|La biblioteko Celsus en Efeso
La **Biblioteko de Efezo** aŭ **Biblioteko de Celso** estis biblioteko en Efezo, antikva greka urbo, kiu situis sur la sama loko kiun nuntempe okupas la turka uebo Selçuk.
La bibliotekon fondis, inter la jaroj 114 kaj 125, Tiberio Julio Akvilo () honore al sia patro Tiberio Julio Celso Polemeano (). Patro kaj filo estis romianoj el alta nivelo kaj estis konsuloj.

Sub la biblioteko troviĝis la tombejo de Celso, kie lia korpo kuŝis en marmora ĉerko.

Kategorio:Efezo
Kategorio:Arkeologio
Efeso, Biblioteko de
Kategorio:Konstruaĵoj en Grekio
Impatiento

**Impatiento** (*Impatiens* el balzaminacoj) estas genro de plantoj - unu- kaj plur-jaraj herboj kaj kelkaj arbustetoj - kun spronohavaj floroj kaj kun fruktoj (kapsuloj), kies valvoj subite envolviĝas je ektuŝo; 850 specioj el la tropika zono kaj la mezvarmaj regionoj de la norda hemisfero, precipe Hindio, pluraj pororname kultivataj.

## Elektitaj specioj 
* *Impatiens arguta*
* *Impatiens auricoma*
* *Impatiens balfourii*
* *Impatiens balsamina* - Netuŝumino aŭ **balzamino**
* *Impatiens bicornuta*
* *Impatiens campanulata*
* *Impatiens capensis*
* *Impatiens chinensis*
* *Impatiens cristata*
* *Impatiens edgeworthii*
* *Impatiens flaccida*
* *Impatiens glandulifera*
* *Impatiens gordonii*
* *Impatiens grandis*
* *Impatiens hawkeri*
* *Impatiens holstii*
* *Impatiens javensis*
* *Impatiens jerdoniae*
* *Impatiens kilimanjari*
* *Impatiens linearifolia*
* *Impatiens malabarica*
* *Impatiens marianae*
* *Impatiens mirabilis*
* *Impatiens namchabarwensis*
* *Impatiens niamniamensis*
* *Impatiens noli-tangere*
* *Impatiens oppositifolia*
* *Impatiens pallida*
* *Impatiens parviflora*
* *Impatiens petersiana*
* *Impatiens platypetala*
* *Impatiens pseudoviola*
* *Impatiens repens*
* *Impatiens rosulata*
* *Impatiens scabrida*
* *Impatiens sodenii*
* *Impatiens sulcata*
* *Impatiens tinctoria*
* *Impatiens walleriana*

## Notoj 
Kategorio:Balzaminacoj
Herera lingvo

La **herera lingvo** estas parolata en Namibio, Bocvano de 133 miloj da parolantoj. Ĝia ISO-kodo estas *`hz`*. Ekzistas Vikipedio en la herera lingvo.

## Eksteraj ligiloj 
* 
* Ekzemploteskto en language-museum kun angla traduko
* Ekzemploteskto en Promotora Española de Lingüística
* Lingva Mapo de Suda Afriko 
* Lingva Mapo de Sudafriko 
* Serĉrezultoj de Rosetta Project

Kategorio: Bantua lingvaro
Kategorio: Lingvoj laŭ alfabeto
Kategorio: Lingvoj de Namibio
Kategorio: Lingvoj de Bocvano
Junto (hidraŭliko)

**Junto** en senco de hidraŭla meĥanismo estas tiu loko en konstrukto (homfarita strukturo), kie kontaktas ĉu rekte, ĉu pere de speciala elemento aŭ substanco, du konsistigaj peco (partoj) de la konstrukto tiel, ke la per junto kunigitaj pecoj (partoj) efikas same kiel la pecoj (partoj) mem. Diference de nura mekanika kunigo, junto devas plenumi postulon de funkcikapablo de la konstrukto. Specon de junto determinas 1. metio, al kiu pretigo de la konstrukto apartenas, 2. teknologia procedo, resp. maniero de mekanika kunigo.

## Tipoj de juntoj
***Artika junto** - Parto de tubkondukilo ebliganta reciprokan angulan turniĝon de du partoj de tubo en ebeno aŭ en spaco.
***Flanĝa tubjunto** - Tubjunto, ĉe kiu por kunigo oni uzas flanĝojn fiksitajn ĉe la tubekstremoj, ekz. per veldado, per surŝraŭbado, tuboborderado k.s.
***Ŝraŭbuma tubjunto** - Tubjunto, ĉe kiu por kunigi estas uzita ŝraŭbumo.
***Teleskopa junto** - Parto de tubkondukilo ebliganta reciprokan laŭaksan ŝoviĝon aŭ turniĝon de du partoj de tubo.

Kategorio:Hidraŭliko
Zenodoto

**Zenodoto** (; naskiĝis ĉirkaŭ -325; mortis en -260) estis helena filologo kaj klerulo el Efezo.

En -284 li iĝis unua estro de la granda Biblioteko de Aleksandrio.

Sub lia estreco ekis la eldono de grekaj epoj kaj liriko. Li ankaŭ publikigis vortaro pri Homero kaj provis rekonstrui la originalan tekston de la Iliado kaj Odiseado per kolekto de malnovaj manuskriptoj kaj propraj modifoj. Li tiel kreis subpartigon de la du verkoj en po 24 kantoj, kiuj estas konservitaj ĝis nun.

Zenodoto laboris ankaŭ pri revizioj de la verkoj de la grekaj poetoj Heziodo, Pindaro kaj Anakreo. Li estis la inventinto de la tekstokritiko.

## Eksteraj ligiloj 
* Enciklopedio 1911 Britannica, eldono V28, paĝo 973 (angle) 

Kategorio:Helenaj gramatikistoj
Kategorio:Esploristoj de Homero
Kategorio:Literaturkritikistoj
Kategorio:Naskiĝintoj en la 4-a jarcento a.K.
Kategorio:Mortintoj en la 3-a jarcento a.K.
Kategorio:Bibliotekistoj de la Biblioteko de Aleksandrio
Ptolemeo la 1-a

**Ptolemeo la 1-a** aŭ **Ptolemeo la 1-a Soter** (greke: '''Πτολεμαίος Α' Σωτήρ**, latine: **Ptolemaeus'''; naskiĝis ĉirkaŭ -367 en Makedonio; mortis ĉirkaŭ -283 en Aleksandrio) estis unu el la generaloj de Aleksandro la Granda kaj ties amiko, kiu poste iĝis unu de la Diadoĥoj kaj reĝo (faraono) de Egiptio, komencante ties helenisman epokon.

## Referencoj 
## Vidu ankaŭ 
* Ptolemea dinastio de Egipto

## Eksteraj ligiloj 
* Ptolemeo la 1-a (germane)
* E. R. Bevan: The House of Ptolemy (angle)
* Ptolemeo la 1-a Soter (angle)

Kategorio:Diadoĥoj
Kategorio:Faraonoj
Kategorio:Ptolemeidoj
Kategorio:Naskiĝintoj en la 4-a jarcento a.K.
Kategorio:Mortintoj en la 3-a jarcento a.K.
Volofa lingvo

La **volofa lingvo** estas lingvo de la atlantika subgrupo de la niĝerkonga lingvaro. Ĝi estas parolata ĉefe en Senegalo, Gambio kaj Maŭritanio.

## Alfabeto kaj prononco 
### Konsonantaro 
#### Laŭ IFA 
Laŭ la volofa ortografio, du samaj konsonantoj unu post la alia estas duopigita konsonanto. Ĉiuj plozivaj, nazaj kaj lateralaj povas esti duopigitaj. Tamen, la *q* ĉiam estas duopigita, sed ĝi ĉiam estas skribita tiel, kiel simpla konsonanto.

#### Laŭ esperantaj prononckutimoj 
*p, b, t, d, k, g, m, n, r, f, s* kaj *l* estas prononcataj kiel en Esperanto.

*x* estas prononcata *ĥ*.

*w* estas prononcata *ŭ*.

*y* estas prononcata *j*.

*c* estas proksimume prononcata *ĉ*.

*j* estas proksimume prononcata *ĝ*.

*ñ* estas proksimume prononcata *nj*.

*q* estas *k* prononcata je la gorĝfundo. Ĝi estas la araba ﻕ aŭ la hebrea ק.

*ŋ* estas *n* prononcata je la malantaŭo de la buŝo. Ĝi estas la *ng* en la angla *parking*.

La antaŭnazaloj devas esti prononcataj tiel, kiel unu nura konsonanto.

### Vokalaro 
#### Laŭ IFA 
Laŭ la volofa ortografio, du samaj vokaloj unu post la alia estas longa vokalo. La *à* estas *aa* (longa *a*) antaŭ antaŭnazala aŭ duopigita konsonanto. La *ë* neniam estas longa.

#### Laŭ esperantaj prononckutimoj 
*i, u* kaj *a* estas prononcataj kiel en Esperanto.

*e* estas *e* prononcata per la buŝo tre malfermita. Ĝi estas la franca *è*.

*é* estas *e* prononcata per la buŝo pli fermita ol la antaŭa. Ĝi estas la franca *é*.

*o* estas *o* prononcata per la buŝo tre malfermita.

*ó* estas *o* prononcata per la buŝo pli fermita ol la antaŭa.

*ë* estas centra vokalo, ne ekzistas en Esperanto.

## Konversacio 
eta|Eŭropaj landoj en volofa

## Nombroj 
## Ankaŭ vidu 
### Internaj ligiloj 
* Lingva familio
* Lingvoj de Senegalo
* Niĝerkonga lingvaro
* Senegalo
* Banano, verŝajne la plej internacieca vorto de volofa origino.

### Eksteraj ligiloj 
*  
* Slipo pri en Ethnologue 
* Wolof ci web bi... le wolof sur le web  (france)

Kategorio:Atlantika lingvaro
Kategorio:Lingvoj laŭ alfabeto
Kategorio:Lingvoj de Senegalo
Kategorio:Lingvoj de Gambio
Kategorio:Lingvoj de Maŭritanio
Apolono de Rodoso

**Apolono de Rodoso** (aŭ *de Rodiso*) (Ἀπολλώνιος Ῥόδιος [apolOnios rOdios], t.e. Apolono Rodosa) (naskiĝis en -295; mortis en -215) estis greka poeto kaj erudiciulo.

Li verŝajne naskiĝis en Aleksandrio kaj estis tie lernanto de Kalimako de Kireno. Lia ĉefverko estas la skribado de la mito pri Argonaŭtoj, pri kiu jam Homero skribis kaj kiu originis eble dum la 14-a jarcento a.K.. Inter -240 kaj -230 li estris la faman Bibliotekon de Aleksandrio kiel sekvinto de Zenodoto de Efeso.

350px|eta|maldekstra|
Do la aldonaĵo "de Rodoso" fakte estas iom misgvida: li estis "de Aleksandrio" en Egiptio, tiam greka, helena urbo, kaj nur en la lastaj jaroj de sia vivo translokiĝis al la greka insulo Rodoso, kiu tamen post lia morto fiksiĝis kiel lia loĝloko kaj tial iĝis parto de lia nomo.

## Verko 
* Apollonios de Rhodos: *Die Fahrt der Argonauten*, gr.-dt., übersetzt und kommentiert von Paul Dräger, Reclam, Stuttgart 2002, ISBN 3-15-018231-X. *Tre komentita dulingva eldono.*
* R.C. Seaton: *Apollonius Rhodius - The Argonautica* Greka-angle Londono 1967

## Bibliografio 
* R. Glei und St. Natzel-Glei: *Apollonios von Rhodos: Das Argonautenepos (Herausgegeben, übersetzt und erläutert)* in 2 Bänden. Darmstadt 1996. ISBN 3-534-12184-8 bzw. ISBN 3-534-12185-6

## Eksteraj ligiloj 
* *Greka bibliografio*, kun bibliografioj pri Apollonius (angle): 1496-2005 , 1496-2005 excluding reviews , 2001-2005 , editions etc.  

Kategorio:Helenaj poetoj
Kategorio:Viroj
Kategorio:Naskiĝintoj en la 3-a jarcento a.K.
Kategorio:Mortintoj en la 3-a jarcento a.K.
Kategorio:Bibliotekistoj de la Biblioteko de Aleksandrio
Kalimaĥo

**Kalimaĥo de Cireno** (greke: Καλλίμαχος / *Kallímakhos*; naskiĝis ĉirkaŭ -305 en Cireno; mortis ĉirkaŭ -240) estis helena poeto en Aleksandrio.

Laŭ iaj malfruaj fontoj, li unue instruis beletron en Eleusis apud Ateno; poste li estis vokita al Aleksandrio de Ptolemeo la 2-a kaj instruis poezion en la muzeo. Inter liaj disĉiploj estis Apolonio el Rodiso kaj Aristofano de Bizantio.

Li iĝis bibliotekestro de Aleksandrio post la morto de Zenodoto, sed daŭrigis sian instruadon. Papiruso pri ĉiuj bibliotekestroj ne mencias lian nomon. Do, eble Kalimaĥo estis arkivisto. Li verkis la unuan katalogon pri la greka literaturo, la *Pinakes*, ofte citita verko.

## Verkoj 
[eta|alt=desegno de ĉambro kun kolonoj, en kiu viroj studas papirusajn rulojn.|Bildo el la 19-a jarcento pri la [Biblioteko de Aleksandrio, kie Kalimaĥo verkis la *Pinakes*]]
Laŭ la *Suido*, Kalimaĥo kreis pli ol 800 verkojn prozajn kaj poeziajn. La granda plejparto de lia verkaro, inklude ĉiujn prozaĵojn, estas perdita. Kelkaj epigramoj kaj liaj *Himnoj* konserviĝis kompletaj, kaj aliaj en fragmentoj.
Venkokanton de li kun la (elpensita) titolo *Venko de Berenico* rekonstruis el fragmentoj la brita papirologo Peter J. Parsons.
Kalimaĥo estas plej bone konata pro siaj epigramoj, mallongaj poemoj skribitaj sur tomboŝtonoj. Li verkis ankaŭ literaran himnaron, versan mitaron kun la titolo *Aitia* (*Originoj*), kolekton de jambaj poemoj, kaj mitologian eposeton kun la titolo *Hekalo*. Proze li verkis la unuan bibliografian katalogon de la tuta greka literaturo, titolitan *Pinakes* (*Tabuloj*).

Ekzemplo de la epigramoj de Kalimaĥo estas:

:Τῇδε Σάων ὁ Δίκωνος Ακάνθιος ἱερὸν ὕπνον
::κοιμᾶται. θνῄσκειν μὴ λέγε τοὺς ἀγαθούς.

Kiu signifas: "Tie ĉi Saono Dikonido el Akanto dormas sanktan sonĝon; ne diru ke la bonuloj mortas."

## Influo 
Kalimaĥo kaj lia arta filozofio fariĝis grava referencaĵo por romaj poetoj de la malfrua Respubliko kaj frua Imperio. Katulo, Horacio, Vergilio, Propercio, kaj Ovidio rigardis lin kiel unu el siaj "ĉefa[j] modelo[j]".

## Referencoj 
Kategorio:Viroj
Kategorio:Helenaj poetoj
Kategorio:Naskiĝintoj en la 4-a jarcento a.K.
Kategorio:Mortintoj en la 3-a jarcento a.K.
Kategorio:Bibliotekistoj de la Biblioteko de Aleksandrio
Kategorio:Antikvaj verkistoj pri greka mitologio
Atner Huzangaj

**Atner HUZANGAJ** (en la ĉuvaŝa Атнер Хусанкай, naskiĝis la ) estas ĉuvaŝa literaturisto, doktoro pri filologio, profesoro, filo de la fama ĉuvaŝa nacia poeto Peter Huzangaj.

Li finis orientan fakultaton de la Leningrada ŝtata universitato kun specialistiĝo pri la araba lingvo. En 1990 li kandidatiĝis por la posteno de la prezidanto de la Ĉuvaŝa Respubliko kun naciismaj sloganoj, sed ricevis nur 10 % de la voĉoj. Li estis unu el iniciatintoj kaj fondintoj de Ĉuvaŝa Nacia Kongreso

En 1989 li estis premiita per la ĉuvaŝa junulara literatura premio Sespel Miŝŝi.

Cetere la nomo "Atner" estas ĉuvaŝa pagana nomo, uzata de la ĉuvaŝoj antaŭ ilia kristanigo.

}

Kategorio:Ĉuvaŝoj
Kategorio:Rusiaj filologoj
Kategorio:Akademianoj
Kategorio:Doktoroj
Kategorio:Naskiĝintoj en Ĉuvaŝio
Restoracioj kaj hoteloj kun nomo Esperanto

**Esperanto** estas la nomo de diversaj restoracioj kaj hoteloj en la mondo. Estas rimarkinde, ke plej multaj servistoj kaj eĉ estroj de la restoracioj apenaŭ scias, ke Esperanto estas neŭtrala internacia lingvo. Ofte la posedantoj de restoracioj kun la nomo "Esperanto" tute ne estas konataj kiel esperantistoj, sed ŝajne elektis la nomon pro ĝia ekzoteco. Hoteloj kun la nomo "Esperanto" troviĝas en Slovaklando, Germanio, Pollando kaj Senegalo.

## Restoracioj 
### Stokholmo 
En Stokholmo ekzistis restoracio kaj drinkejo kun nomo "Esperanto" inter la jaroj 2005 kaj 2018.

### Barko-restoracio en Brazilo 
*Leonardo Conte*, italo delonĝe loĝanta en **Brazilo**, ĉirkaŭ la jaro 1985 aĉetis jaĥton kun motoroj kaj veloj, nomis ĝin **Esperanto** kaj instalis en ĝi restoracion. La barko-restoracio kunportis vizitantojn promene al ĉarmaj golfetoj de municipo Araruama (Rio-de-Ĵanejrio).

## Hoteloj 
### Pribylina 
En la civito Pribylina en la okcidenta parto de la Slovakio disponeblas malaltnivela hotelo kiu nomiĝas "Esperanto".

## Eksteraj ligiloj 
### Restoracioj 
* Bonaero, Argentino  (amuzejo)
* Sydney, Aŭstralio
* Bruselo, Belgio (en hotelo)
* Liverpool, Britio
* Belfast, Britio
* Burgas, Bulgario  (ankaŭ hotelo)
* Shenzhen, Ĉinio (festejo)
* Aarhus, Danio (trinkejo)
* Châteu-Gontier, Fracio (trinkejo)
* Chemnitz, Germanio  (informas pri la lingvo)
* Fulda, Germanio (ankaŭ hotelo kaj kongresejo)
* Munkeno, Germanio
* Tübingen, Germanio
* Málaga, Hispanio (en strato *Calle Esperanto*)
* Bugalagrande, Kolombio (trinkejo)
* Selce, Kroatio (ankaŭ hotelo)
* Guadalajara, Meksiko
* Haarlem, Nederlando  (informas pri la lingvo)
* Bjalistoko, Pollando (retpaĝoj kaj menuo en esperanto)
* Świdnica, Pollando (ankaŭ hotelo)
* Bukaresto, Rumanio
* Moskvo, Rusio
* San Salvador, Salvadoro (informetas pri la lingvo)
* Pribylina, Slovakio (ankaŭ hotelo)
* Berno, Svislando
* Novjorko, Usono 
* San Diego, Usono
* Saratoga Springs, Usono 

### Hoteloj 
* Esperanto Hotel, Burgas, Bulgario 
* Hotel Esperanto, Fulda, Germanio (ankaŭ kongresejo)
* Esperanto, Selce, Kroatio
* Esperanto, Bjalistoko, Pollando (meze de la jaro 2013 la nura kun retpaĝoj en esperanto)
* Esperanto, Świdnica, Pollando
* Esperanto Lodge, Kafountine, Senegalo

Kategorio:Zamenhof/Esperanto-Objektoj
Esmeraldas (Brazilo)

**Esmeraldas** (oficiale ) estas municipo en la subŝtato Minas-Ĝerajso de Brazilo. Ĝi situas en la sudorienta regiono de Brazilo, en la mezoregiono *Metropolitana de Belo Horizonte* (Granda Belo-Horizonto) kaj en la mikroregiono *Belo Horizonte*. Laŭ la stato de  en la komunumo vivis   sur areo de  kvadrataj kilometroj, kio rezultigas loĝdenson de  loĝantoj/km². El tiuj, la nombro de voĉdonrajtuloj en la municipo en  estis . La teritorio havas komunan limon kun .

## Vidu ankaŭ 
* Municipoj de Minas-Ĝerajso	

## Eksteraj ligiloj 
*  () 

Kategorio:Municipoj de Minas-Ĝerajso
Nigroblankpuga kalidro

La **Nigroblankpuga kalidro**, *Calidris virgatus*, estas eta fortika vadbirdo aŭ kalidro de la familio de Skolopedoj kaj ordo de Ĥaradrioformaj. Ĝi estis kutime klasita kiel specio de propra genro nome ***Aphriza virgata***, sed lastatempe pli nunaj datumoj sugestis, ke ĝi estas pli proksima genetike kun la Granda kalidro kaj kun la Grandega kalidro kaj pro tio estu inkludita en *Calidris* (Thomas *et al.*, 2004). Krome la Grandega kalidro ŝajnas multe pli granda, pli longbeka kaj iome pli malhela ol Nigroblankpuga kalidro.

## Aspekto 
Tiu birdo estas mezgranda- 22 ĝis 26 cm longa- kaj havas mallongan malhelan bekon -escepte suba mandiblo ĉebaze kio estas flaveca-, flavajn krurojn kaj nigran rubandon ĉe la fino de blanka pugo. En reprodukta plumaro, ĝi havas malhelajn striojn en brunecaj kapo kaj brusto kun malhelaj punktoj en ties blankaj subaj partoj; la supraj partoj estas malhelaj kun ruĝeca koloro en dorso kaj flugiloj kaj blanka strio supre dumfluge. Okuloj estas nigraj kaj ringokuloj blankaj. Birdoj en vintra plumaro kaj neplenkreskuloj estas ĉefe grizaj en supraj partoj kaj brusto kaj blankaj en subaj partoj kun strieco. La ino estas iomete pli granda.

## Disvastiĝo 
Ties reprodukta medio estas roka tundro en Alasko kaj la Jukono. Tiuj birdoj migras al la marbordoj de la Pacifiko de Norda Ameriko kaj Suda Ameriko, el suda Alasko ĝis Fuegio, ĉefe en ties okcidentaj marbordoj, sed kelkaj ankaŭ en orienta marbordo de Argentino. Oni supozas loĝantaron de 80 000 birdoj.

## Kutimoj 
La ino demetas 4 brunflavecajn ovojn en surgrunda truo kovrita de likenoj kaj planta materialo. Ambaŭ gepatroj zorgas la idojn, kiuj manĝas ili meme. Dum reproduktado, tiu specio manĝas ĉefe insektojn, kelkajn semojn. Dum aliaj sezonoj ili manĝas ĉefe marplantan materialon el *Porphyra columbina*, moluskojn kaj krustulojn kiujn ili trovas laŭ la onda linio en rokaj marbordoj kie kutime troviĝas laŭ etaj aroj, ofte kun ŝtonturnuloj, *Arenaria interpres*. Tiu specio manĝas ĝis kiam venas ondo, tiam saltas kaj atendas haltoflugante ĝis kiam la ondo foriras kaj la birdo alteriĝas denove.

Kanto estas fajfa *ti ti ti*.

## Referencoj 
* 

* **Thomas**, Gavin H.; Wills, Matthew A. & Székely, Tamás (2004): A supertree approach to shorebird phylogeny. *BMC Evol. Biol.* **4**: 28.  PDF plena teksto 
Kroma Materialo

Kategorio:Birdoj de Ameriko
Kategorio:Ĥaradrioformaj
Malgranda Slavea Lago

**Malgranda Slavea Lago** () estas lago situanta en centra Alberto (Kanado), nordokcidente de Edmontono (Alberto). Ĝi estas la dua plej granda lago tute en randoj de Alberto (kaj la plej granda el facile alireblaj per veturilo). La labo, kiu kovras basenon de 12400 kvadrataj kilometroj, nomiĝas "malgranda" por distingi ĝin de la pli norda Granda Slavea Lago en la Nordokcidentaj Teritorioj. Ambaŭ nomoj rilatas al la indiĝena etno slaveoj - ke iuj eŭropaj lingvoj foje mistradukis la origine anglalingvajn nomojn kiel "sklava lago" estas simpla ĝena eraro.

## Referencoj 

* Internacia Lagomedia Komitato  - Malgranda Slavia Lago
* Atlaso de Albertaj Lagoj 

## Eksteraj ligiloj 
* Birda Observatorio de Malgranda Slavea Lago
* Turisma Asocio de Malgranda Slavea Lago 

Kategorio:Lagoj en Alberto
Rezervujo Möhne

Rezervujo **Möhne ** estas artefarita lago en Nordrejn-Vestfalio, je 45 km oriente de Dortmund. La akvobaraĵo estis konstruita en 1908-1913 por helpi regi inundojn, reguligi nivelojn de rivero Ruhr pli malantaŭe laŭ la fluo kaj generi akvoenergion. eta|maldekstra|*Kanzelbrücke* je la komenco de la rezervujo

Kategorio:Lagoj en Germanio
Kategorio:Nordrejn-Vestfalio
Müggelsee

**Müggelsee** estas la plej granda el la berlinaj lagoj. Ĝi situas en la urbodistrikto Treptow-Köpenick de la germania urbego Berlino. La laga surfaco kovras areon de 7,4 kvadrataj kilometroj, la maksimuma longo de la lago estas 4,3 kilometrojn kaj la maksimuma larĝo 2,6 kilometrojn. Tra la *Müggelsee* fluas la rivero Spree.

[eta|maldekstra|nudistaj banantoj borde de la lago en somero [1989 - en GDR nudismo aparte popularis, kvankam ĝi kompreneble daŭre plu havas ŝatantojn inter la urbanoj.]]

Kategorio:Lagoj en Berlino
Nottjärn

**Nottjärn** estas malgranda lago ĉe la urbo Ludvika en Svedio. Ĝi estas populara loko por naĝado en somero.

Kategorio:Lagoj en Svedio
Mondsee (lago)

**Mondsee** estas lago en Salzkammergut, en la parto apartenanta al Supra Aŭstrio. Ĝi estas najbara al la pli granda lago Attersee.

En 1864, restas de neolitikaj amasaj domiciloj estis esplorita en la lago.

Mondsee.jpg|Kun monto Drachenwand en la fono
Mondsee 080727-1.jpg
Mondsee evening.jpg

## Referencoj 
Kategorio:Lagoj en Aŭstrio
Nettilling

**Nettilling** () estas malvarma purakva lago situanta proksime al la suda fino de Bafina Insulo en Nunavuta Teritorio (Kanado). La lago estas en la Granda Ebeno de Koukdjuak je 280 km nordokcidente de Iqaluit.

Tio estas la plej granda lago sur insulo en la tuta mondo.

* 

Kategorio:Lagoj en Nunavuto
Fruktarbeja Lago

**Fruktarbeja Lago** () estas mez-ampleksa enlanda lago, de 795 akreoj (3,2 km²).

Kategorio:Lagoj en Miĉigano
Näsijärvi

**Näsijärvi** estas lago en suda Finnlando. Näsijärvi estas la plej granda lago en la areo Tampere. Ĝi havas areon de . Urbo Tampere situas inter lagoj Näsijärvi kaj Pyhäjärvi kaj estas rapida torento de akvo tra la urbo de lago Näsijärvi. La akva kvalito de la lago estas plibonigita ĉar la arbara industrio malgrandiĝis la kvanton de uzo de akvo.

La asteroido 1534 Näsi estas nomita laŭ la lago.

## Referencoj 
## Eksteraj ligiloj 
* http://www.nasijarvenmatkailu.com  – boataj servoj sur lago Näsijärvi.

Kategorio:Lagoj en Finnlando
Otisco

Lago **Otisco** estas unu el la malgrandaj Fingraj Lagoj, situanta je la orienta fino de la Fingra-Laga Distrikto en sudokcidenta Sirakuso en Nov-Jorkio, Usono.eta|500px|dekstra|

Kategorio:Lagoj en Nov-Jorkio
Oulujärvi

eta|px|dekstra|Oulujärvi en Finnlando
**Oulujärvi** (svede *Ule träsk*) estas la kvara plej granda lago en Finnlando, de 930 km². Ĝi situas en la nordo-centra regiono de la lando kaj el ĝi elfluas rivero Oulujoki, kiu fluas nordokcidenten de la lago al la Botnia golfo. Kromnomo de la lago estas "Kainuu maro", ĉar ĝi estas ĉirkaŭbarita per municipoj Kainuu.

Proksimume 40% de la lago estas en la municipo Vaala. Aliaj partoj estas en Paltamo kaj Kajaani.

Manamansalo estas la plej granda insulo de Oulujärvi. Ärjänsaari kaj Kaarresalo estas aliaj insuloj de Oulujärvi.

## Referencoj 
Kategorio:Lagoj en Finnlando
Otsego

**Otsego** estas malgranda lago situanta en la kantono Otsego de la subŝtato Nov-Jorkio en Usono kaj estas fonto de rivero Susquehanna. Cooperstown (Nov-Jorkio), la administra centro de la kantono, situas je la suda fino. La Ŝtata Parko *Glimmerglass* situas ĉe la nordorienta bordo.

La lago estis konata al James Fenimore Cooper kiel *Glimmerglass* kaj estis ĉefa esprimilo en kelkaj el liaj romanoj, inkluzive de  *The Pioneers (1823)*, *La lasta el la Mohikanoj (1826)* kaj *The Deerslayer (1841)*, en kiuj oni povas trovi menciojn de tiaj konataj lokoj kiel la Koncilia Roko, antikva sankta kunvenejo de lokaj indianoj, kaj la Droninta Insulo.

Otsego estas 9 mejlojn (14,5 km) longa. Ĝi estas geologie rilatanta al la Fingraj Lagoj.

Kategorio:Lagoj en Nov-Jorkio
Owasco

**Owasco** estas la sesa plej granda kaj la tria plej orienta el la Fingraj Lagoj de Nov-Jorkio, Usono.eta|300px|maldekstra|

Kategorio:Lagoj en Nov-Jorkio
Paasselkä

**Paasselkä** (pli frue *Paasivesi*) estas ovalo-formita lago formita en influa kratero en Suda Savonio, Finnlando.

Kategorio:Lagoj en Finnlando
Palićko

eta|200px|Lago Palićko dum sunsubeniro
**Palićko** (, , ) estas lago lokigita je 8 km de Subotica, proksime de urbo Palić en Serbio. Ĝi estas unu el la plej belaj en sia regiono. Ĝi kovras areon de 3.8 km². La averaĝa profundo de la lago estas 2 m, kaj estas parceloj de fiŝo en ĝi.

[600px|eta|Palićko en aŭtuno de [2005]]

Kategorio:Lagoj en Serbio
Pilota kratero

**Pilota kratero** estas aerŝtona kratero en la Nordokcidentaj Teritorioj, Kanado, apud kaj norde de limo de Alberto kaj proksime de Fort Smith. Ĝi estas de 6 kilometroj en diametro kaj la aĝo estas pritaksita kiel 445 ± 2 milionoj de jaroj (supra Ordovicio).

En la kratero estas **Pilota Lago**, freŝakva lago kiu kovras 43 kvadratajn kilometrojn kaj estas 90 metrojn profunda.

## Referencoj 
Kategorio:Lagoj en la Nordokcidentaj Teritorioj
Plötzensee

**Plötzensee** () estas lago en Berlino kun areo de 7,7 ha kaj profundo de 5,5 m.

## Vidu ankaŭ 
* Memorigloko Plötzenseeeta|eta|

Kategorio:Lagoj en Berlino
Kategorio:Lagoj en Germanio
Roza Lago

**Roza Lago** estas plurtavola lago situanta en Parko Gatineau en Kebekio (Kanado). La surfaco de la akvo estas profunde verda pro la abundeco de algoj en la akvo. La lago estas en danĝero de plantoziĝo pro homaj agadoj. La parka estraro malpermesas baniĝi en la lago, konduki dombestojn proksime de ĝi, foriri de la ligna promenejo kaj enĵeti ŝtonojn.

## Historio 
La loka nomo (angla, franca) de la lago estas **Pink** kaj devenas de tiunoma familio de irlandaj setluloj, kiuj en 1826 tie senarbigis terenon por bieneto. La laŭvorta signifo de la angla vorto *pink* estas "rozkolora", pro tio ekestis la nompropono "Roza Lago", kvankam la lago ne havas rilaton al tiu koloro.

Kategorio:Lagoj en Kebekio
Bhaktapur

**Bhaktapur** (Nepale: भक्तपुर) estas post Katmanduo kaj Patano la tria kaj plej malgranda reĝourbo de la Katmandua valo en Nepalo. Ĝi situas 16 kilometroj oriente de Katmanduo. Kiel Katmanduo Bhaktapur situas je malnova komerca itinero al Tibeto, kio kunhelpis la riĉecon de la urbo. La dua piliero de la riĉeco de Bhaktapur estas la agrikulturo, kiu forte dominas la urban impreson, speciale dum la rikolta tempo. Tiel Bhaktapur karakterizas sin pro la granda nombro da agrikulturistoj, 60% de la loĝantoj de Bhaktapur apartenas al la agrikulturista Jyapu kasto.

## Historio 
maldekstre|200px|eta|Pavo fenestro

Bhaktapur estis la ĉefurbo de la Malla-Regno, kiu inter la 14-a jarcento kaj la dua duono de la 18-a jarcento ampleksis la tutan Katmanduan valon. Nuntempe multaj palacoj kaj temploj estis konstruitaj, kaj hodiaŭ ankoraŭ ili parte ekzistas. La granda influo de hindaj rifuĝintoj el la norda parto de Hindio kondukis al klara area disiĝo de la unuopaj kastoj interne de la urbo. Pro la bezono esti proksime de la sankta centro de la urbo (la Taleju Templo en la Palaco), oni konstruis 3-etaĝajn domojn por ŝpari lokon. La manko de spaco en la domoj kondukas al komuna uzo de stratoj kaj placoj. En la jaro 1768 Bhaktapur estis konkerita post akraj bataloj kun la trupoj de Prithvi Narayan Shahs.

## Vidindaĵoj 
maldekstre|200px|eta|Strato en Bhaktapur

Por viziti la Durbar Placon kaj la malnovan urbon oni devas aĉeti bileton por 10 usonaj dolaroj je la okcidenta enirejo. Sufiĉe multekosta sed tamen valora.
La Durbar Placo en Bhaktapur, la loko de la palaco de la Malla-regintoj, estas pro sia politika senvaloreco post la konkero de Prithvi Narayan Shah (1768) kiel ankaŭ pro la gravaj detruoj dum la tertremoj de 1934 malpli ornama ol la placoj en Katmanduo kaj Patano. Tamen tre vidinda, ĉar la Durbar Placo en Bhaktapur estas barita por aŭtotrafiko kaj krom tio kelkaj temploj estas rekonstruitaj. La palaco de la Malla-regintoj estas la plej malnova palaco en la valo de Katmanduo. Inter la palaco de la 55 fenestroj kaj la *Malati Chowk* en la okcidenta parto troviĝas la *ora pordego*, kiu konsistas el orumita kupro kaj estas impona ekzemplo de nepala manlaborarto. Oni povas vidi ĉi tie la dekbrakan kaj kvarkapan *Taleju*, la patrondiino de la Malla-oj. La pordego estus en 1753 metita en la palacfronto fare de Ranajit Malla. Sudoriente de Durbar Placo situas la Taumadhi Placo kun la plej alta templo de la Katmandua valo, la Nyatapola-Templo. La 30 m alta templo estis konstruita dum la jaroj 1702 - 1708 fare de Bhupatindra Malla (1696 – 1722). Sudoriente de la Taumadhi Placo situas la *Pujari Math*, en kiu hodiaŭ troviĝas muzeo por manlaborarto. Ĝi estas precipe konata pro ĝiaj riĉaj kaj detalitaj lignoskulptaĵoj sur pordoj kaj fenestroj. Tre impresa estas la pavofenestro en la strateto je la orienta flanko.

## Vidu ankaŭ 
Listo de urboj de Nepalo

Kategorio:Nepalo
Ponto (lago)

**Ponto** estas 347-akrea (1,4 km²) lago situanta je 2 mejloj (3,2 km) norde kaj je 8 mejloj (13 km) oriente de Backus en Minesoto, Usono.

Kategorio:Lagoj en Minesoto
Puruvesi

**Puruvesi** estas lago en orienta Finnlando en municipoj Kerimäki, Kesälahti kaj Punkaharju . Konata pro ĝia pura akvo. Ĝi estas estimita kiel 7-a plej pura granda lago sur la planedo kaj havas unike bonan subakvan videblecon, facile ĝis 6 ... 10 metroj de surfaco dum kvietaj kaj sunaj tagoj. 

## Referencoj 
Kategorio:Lagoj en Finnlando
Piramida Lago

**Piramida Lago** estas senelflua sala lago, de proksimume 188 kvadratmejloj (487 km²) da areo, en la Granda Baseno en la nordokcidenta parto de Nevado (Usono). Unu el la plej grandaj lagoj en la Usono, ĝi situas en la sudo de departemento Washoe (Nevado) je 40 mi (64 km) nordoriente de Reno, laŭ la orienta flanko de la Virginiaj Montoj () kun surfaca alto de 3.790 futoj (1.155 m).

dekstra|eta|400px|

Kategorio:Lagoj en Nevado
Kategorio:Senelfluaj lagoj
Pomme de Terre

**Pomme de Terre** (el la franca: *terpomo*) estas lago situanta en sudokcidenta Misurio, Usono, je la kunfluo de la riveroj *Lindley* kaj *Pomme de Terre*. La lago situas en la sudo de la konteo Hickory (Misurio) kaj en la nordo de konteo Polk (Misurio), je 80 km norde de Springfield, Misurio. La nomo estas franca kaj tradukiĝas kiel "terpomo".

La lago estas parto de serio de lagoj en la regiono de la rivero Osage, desegnita) kaj konstruita de inĝenieroj de la Usona Armeo por kontroli inundojn. La konstruado komenciĝis en 1957 kaj estis plenumita en 1961 je kosto de 14.946.784 usonaj dolaroj. La stokado de akvo komenciĝis la 29-an de oktobro 1961.

La Akvobaraĵo estas najbara al la ŝtata parko *Pomme De Terre* kaj krucigita de la vojo 254. Ĝi konsistas el 4-metra cirkla tunelo kun du rektangulaj servopordoj kaj unu cirkla flupordego. La akvobaraĵo estas 2.204 metrojn longa, 9 metrojn larĝa ĉe la supero kaj 290 metrojn larĝa ĉe la fundo.

Du brakoj de la lago foriras de la akvobaraĵo, la brako *Pomme de Terre* sekvas la samnoman riveron laŭ 17 mejloj, la *Lindley*-brako la Lindley-riveron laŭ 12 mejloj.

## Turismo
Ekzistas pli ol 650 tendejoj laŭ la lago kaj du publikaj strandoj  por naĝado. Ekzistas ebloj por akvoskiado kaj aliaj akvaj sportoj.

Ĉiun 4-an de julio, en la nacia tago de Usono, la loka komercĉambro organizas artfajraĵon lanĉitan de insulo, proksima al la baraĵo.

Pomme de Terre estas konata pro fiŝkaptado.

## Datumoj
* Surfaca areo: 32 ĝis 65 m² laŭ akvonivelo
* Bordolinio: ĉ. 182 km laŭ akvonivelo
* Alto: 256 m super marnivelo

## Eksteraj ligiloj
*Komercĉambro Pomme de Terre
*TTT-ejo de la US Armea Korpuso de Inĝenieroj
*Ĉiutaga informo pri la lago

Kategorio:Lagoj en Misurio
Ĉuvaŝa Nacia Kongreso

**Ĉuvaŝa Nacia Kongreso** () estis socia organizo de la ĉuvaŝa popolo, fondita la 6an de oktobro 1992. La unua kongreso estis kunvokita por la 8a - 9a de oktobro 1992 en Ĉeboksari per dekreto de la Supera Konsilio de la Ĉuvaŝa Respubliko. 

Ĉuvaŝa Nacia Kongreso agas konforme al la leĝaro de Rusia Federacio kaj Ĉuvaŝa Respubliko. En la Kongreso povas membriĝi naci-kulturaj societoj kaj asocioj, funkciantaj en la lokoj kie kompakte loĝas ĉuvaŝoj en la regionoj de Rusia Federacio, neregistaraj organizoj, sciencaj kaj kulturaj institucioj kaj ankaŭ ordinaraj homoj.

La lasta VIIa kongreso okazis inter la 19a - 21a de marto 2009 kun ĉirkaŭ 500 delegitoj el 29 regionoj de Rusio kaj 6 eksteraj landoj.

## Presidentoj 
* Atner Huzangaj (oktobro 1992 — oktobro 1997)
* Gennadij Arĥipov (oktobro 1997 — oktobro 2013)
* Nikolaj Ugaslov (oktobro 2013 — oktobro 2021)
* Valerij Klementjev (oktobro 2021 — )

## Eksteraj ligiloj 
*  IPO «CNC», oficiala pago 
* Атнер Хузангай: Заявление представителей общественных объединений Чувашской Республики в связи с убийством посла Российской Федерации в Турции
* «ЧНК» РХП официаллӑ сайчӗ
* Чӑваш наци конгресĕ // «Культурное наследие Чувашии» сайчӗ
* Чӑваш наци конгресĕ
* Чувашский конгресс: "25 лет назад был мощнее, чем культурный центр"
* Атнер Хузангай: "Чувашский народ должен стать нормальным субъектом международного права"

Kategorio:Ĉuvaŝoj
Kategorio:Organizaĵoj en Ĉuvaŝio
Kategorio:Etnaj organizaĵoj en Rusio
Kategorio:Organizaĵoj fonditaj en 1992
Mývatn

**Mývatn** estas malprofunda plantoza lago lokigita en areo de aktiva vulkanado en nordo de Islando, proksime de vulkano Krafla. La lago kaj la ĉirkaŭaj malsekejoj notindas por anasoj kaj aliaj akvobirdoj. La lago estis kreita per granda Bazalta lafa erupcio antaŭ 2300 jaroj, kaj la ĉirkaŭan pejzaĝon dominas vulkanaĵoj, inkluzivanta lafokolonoj kaj pseŭdokrateroj. La rivero Laxá estas konata pro fiŝkaptado de Bruna Truto kaj Atlanta Salmo.

La nomo de la lago (Islanda "mý" = *muŝetoj*, "vatn" = *lago*; la lago de muŝetoj) venas de la kvantego da muŝoj kiuj troviĝas tie en la somero.

La nomo *Mývatn* estas iam uzita ne nur por la lago sed ankaŭ por la tuta ĉirkaŭanta regiono. La rivero Laxá, lago Mývatn kaj la apudaj malsekejoj estas protektita kiel naturrezervejo (la Mývatn-Laxá Natura Konservada Areo).

Ekde la jaro 2000, maratono ĉirkaŭ la lago okazas en somero.

eta|250px|dekstra|Kratero Hverfjall

eta|250px|dekstra|Lafa insulo en lago Mývatn.

Kategorio:1724
Kategorio:Lagoj en Islando
Pielinen

eta|Situo
**Pielinen** (ankaŭ **Pielisjärvi**, sed Pielisjärvi (eksa komunumo) estas ankaŭ eksa komunumo de Finnlando) estas la kvina plej granda lago de Finnlando. Ĝi kovras areon de 894,21 km² en la Norda Karelia regiono je alto de 93,7 m super la marnivelo. La lago havas longon de 100 km kaj larĝon de 10 km. La plej granda insulo de Pielinen estas Paalasmaa.

Je la norda fino de la lago estas urbo Nurmes. La Nacia Parko Koli situas je la okcidenta bordo de la lago, la urbo Lieksa estas je la orienta bordo.

La asteroido 1536 Pielinen estas nomita laŭ la lago.

eta|600px|center|Lago Pielinen de monteto en Nacia Parko Koli

## Referencoj 
Kategorio:Lagoj en Finnlando
Pluva Lago

**Pluva Lago** () estas relative granda lago (345 mi² aŭ 894 km²) kiu estas sur limo inter Usono kaj Kanado.

Kategorio:Lagoj en Minesoto
Kategorio:Lagoj en Ontario
Quabbin

Rezervujo **Quabbin ** estas la plej granda akvaĵo en la Konsorcio de Masaĉuseco.

Kategorio:Lagoj en Masaĉuseco
Rotsee

La **Rotsee**  (*Ruĝa Lago* en la germana lingvo) estas natura lago sur la norda rando de Lucerno (Svislando). Ĝi havas longecon de 2500 m kaj larĝecon de proksimume 200 m. Ĝia tereno estas apudurba ripozumejo kaj la bordo estas naturrezervejo. La akvo elfluas per la rivero Ron, kiu ĉe Root fluas en la riveron Reuss.

Laŭ la norda bordo iras la fervojo Zugo-Lucerno de la Svisaj Federaciaj Fervojoj.

## Uzo 
La lago bone taŭgas por remkonkursoj. Per 2,5 km da longo kaj rekta formo ĝi formas naturan remkonkursejon – la internacie kutima konkursdistanco en remado estas 2 km. Montetoj ĉirkaŭas la lagon kaj tiel protektas ĝin kontraŭ vento. Krome la trafluo estas malforta. Ĉar la kondiĉoj de la natura lago por remado estas tiel bonaj, ĝi ankaŭ estas nomita Dioj-lago de remistoj.

Ĉiujare sur la Rotsee okazas la *Lucerne Regatta* (Lucerna Remkonkurso) kiel unu el la tri konkursoj pri la Monda Rempokalo. Ĝi estas unu el la plej eminentaj internaciaj remkonkursoj. Sur la Rotsee okazas ekde 1933 remkonkursoj. 1962, 1974, 1982 kaj 2001 tie okazis mondaj ĉampionumoj. Same ĉiujare okazas tie la *Rotseelauf* (Ruĝlaga Kuro). En 2019 ĝi okazis la 50-an fojon.

## Geologio 
La Rotsee estas tipa glacia lago. Ĝi probable estas eksfluejo de la Rivero Reuss.

## «Seegfrörni» 
En malvarmaj vintroj la lago kelkfoje tute glaciokovriĝas tiel ke la oficistaro permesas suriri kaj galcikuri sur la lago. Lastfoje tiu lagofrostiĝo okazis en 1986 kaj en Februaro de 2012.

## Bildaro 

Rotsee zugefroren.JPG|Glaciokovrita lago en Februaro de 2012
RotseeDelsener.jpg|Norda bordo dum sunsubiro

## Referencoj 
## Vidu ankaŭ 
* Listo de lagoj en Svislando

## Eksteraj ligiloj 
* Luzern Tourismus AG  Paĝo de turisma firmao pri la lago
* Rowing Centre Lucerne-Rotsee

Kategorio:Lagoj en Svislando
Kategorio:Kantono Lucerno
Ronda Lago

**Ronda Lago** estas la pli malgranda de la du lagoj en Ŝtata Parko Verdaj Lagoj apude kaj oriente de Sirakuso en departemento Onondaga en Nov-Jorkio en Usono. (Verda Lago estas la pli granda.) Ambaŭ estas plurtavolaj lagoj, kio signifas ke nek aŭtune nek printempe okazas miksado de surfacaj kaj fundaj akvoj. Tiaj lagoj havi altan potencialon por indiki antikvajn plantojn kaj bestojn. Ĉi tiu lago estas nekredeble profunda (180 futoj) por ĝia malgranda amplekso (38 akreoj), kaj pro ĉi tio, kaj relativa foresto de la vento, la akvaj tavoloj en ĉi tiu lago ne miksiĝas kaj nerenversiĝas.

Kategorio:Lagoj en Nov-Jorkio
Roxen

**Roxen** estas mez-ampleksa lago en suda centra Svedio, oriente de lago Vättern, parto de akva vojo Motala ström kaj Göta-kanalo. Sude de lago Roxen estas urbo Linköping.

## Referencoj 
Kategorio:Lagoj en Svedio
Ribinska Rezervujo

**Ribinska Rezervujo** aŭ **Rybinska Rezervujo** aŭ **Ribinskoje-Rezervujo** aŭ **Rybinskoje-Rezervujo** (), ankaŭ neformale nomata kiel **Ribinska Maro**, estas vasta akva rezervujo sur rivero Volgo kaj ĝiaj alfluantoj riveroj Ŝeksna kaj Mologa, situanta sur teritorioj de Tvera provinco, Vologda provinco kaj Jaroslavla provinco. En 2006, ĝi estas 8-a en la mondo kaj dua en Eŭropo per surfaca areo. Je la tempo de ĝia konstruado, ĝi estis la plej granda artefarita lago sur Tero. Ĝi estas la plej norda punkto de rivero Volgo. La Volgo-Balta Akvovojo startas de tie. La ĉefa havenoj estas Ĉerepovec en Vologda provinco kaj Vesjegonsk en Tvera provinco.

La konstruado de akvobaraĵo ĉe Ribinsk startis en 1935. La akvigo de la rezervujo startis en la 14-a de aprilo de 1941, kaj daŭris ĝis 1947. 150000 homoj estis transloĝigitaj aliloke, kaj la historia urbo Mologa en Jaroslavla provinco kune kun 663 vilaĝoj estis plene subakvigitaj.

## Eksteraj ligiloj 
* Rusia Atlantido: Kio kuŝas sub la Ribinska Maro  (en la rusa)
* retejo de Monaĥejo Leuŝino kiu nun estas sub akvoj de la Ribinska Maro (en la rusa)

Kategorio:Lagoj en Tverja provinco
Kategorio:Lagoj en Vologda provinco
Kategorio:Lagoj en Jaroslavla provinco
Kategorio:Akvaj rezervujoj ĉe Volgo
Røssvatnet

**Røssvatnet** (**Reevhtse** en samea lingvo) estas lago kaj rezervujo en Norvegio en la departemento Nordland. Ĝi estas setlejo de homoj ekde la Ŝtonepoko.

Kategorio:Lagoj en Norvegio
Kratero Saarijärvi

Kratero **Saarijärvi** estas meteorit-frapa strukturo plejparte kovrita per malgranda lago kun la sama nomo. Ĝi situas 40 km sude de urbo Taivalkoski en Norda Ostrobotnio, Finnlando.
## Referencoj
Kategorio:Lagoj en Finnlando
Sacrower

**Sacrower** estas germania lago en la norda parto de Potsdamo en Brandenburgio.

## Referencoj 

Kategorio:Lagoj en Germanio
Kategorio:Brandenburgio
Sandsvatn

**Sandsvatn** estas la plej granda lago sur insulo Sandoy kaj la tria plej granda en Ferooj, havanta areon 0,8&nbsp;km² kaj profundon 5 metroj.

Sandsvatn estas lokigita en valo inter Skopun kaj Sandur, apude kaj norde de la lasta sur Vojo 30. Je la norda fino de la lago estas la insula lerneja centro kaj "arbara kultivejo, kiu estis forte damaĝita en 1988 per uragano.

La lago estas riĉa en truto, laga truto kaj salmo.

## Eksteraj ligiloj 
* Fiŝkaptado en la Ferooj

Kategorio:Lagoj en la Ferooj
Sarez

**Sarez** estas lago en montaro Pamir en Taĝikio. Montoj ĉirkaŭ la lago estas de alto de proksimume 2416 m super la laga nivelo.

La lago estis formita en 1911 post granda tertremo, kiam la rivero Murghab estis barita per granda terglito. Oni opinias ke la natura akvobaraĵo formita per la tertremo estas malstabila pro la loka tertremado, kaj tiel la tereno pli sube de la lago estas en danĝero de katastrofa inundo se la akvobaraĵo estos detruita dum estonta tertremo.

## Eksteraj ligiloj 
* NASA Tera Observatoria foto 

Kategorio:Lagoj en Taĝikio
Sarsang

**Sarsang** (, , ) estas granda lago en Montara Karabaĥo, Azerbajĝano formita de akvoelektra akvobaraĵo.

## Vidu ankaŭ 
* Akvaĵoj en Azerbajĝano
* Lagoj en Azerbajĝano

Kategorio:Lagoj en Azerbajĝano
Kategorio:Montara Karabaĥo
Schaalsee

eta|maldekstre|Mapo de Schaalsee kaj ĝia ĉirkaŭaĵo
**Schaalsee** estas lago en Germanio kun areo 24 km². Ĝi formas parton de limo inter Ŝlesvigo-Holstinio kaj Meklenburgo-Antaŭpomerio.

Ĝi estis deklarita kiel biologia rezervejo en 2000. En la ĉirkaŭo vivas en naturo populacio de Amerika reao, kun ekzempleroj descendaj de fuĝintaj paroj poste sovaĝiĝintaj kaj reproduktintaj.

Kategorio:Lagoj en Germanio
Kategorio:Ŝlesvigo-Holstinio
Kategorio:Meklenburgo-Antaŭpomerio
Schluchsee

**Schluchsee** estas rezervujo en la distrikto Breisgau-Hochschwarzwald, sudoriente de Titisee en la Nigra Arbaro proksime de Freiburg, Germanio. La lago estas uzata ĝenerale por banado kaj velado kaj estas ĉirkaŭata per sablaj plaĝoj. Borde de ĝi situas pluraj loĝlokoj, interalie la samnoma administra komunumo Schluchsee.

## Eksteraj ligiloj 
* Schluchsee.de - turista informejo ()
* Schluchsee: Historio kaj bildoj  ()

Kategorio:Lagoj en Germanio
Kategorio:Distrikto Breisgau-Hochschwarzwald
Seneka Lago

**Seneka Lago** (), kiu estas okcidente de Nov-Jorkiaj glaciaj Fingraj Lagoj, estas la plej granda lago tute en Nov-Jorkio kaj la dua plej profunda lago en Usono, se konsideri ĝian profundon pli sube de la marnivelo. Granda parto de la teritorio oriente de la lago same nomatas kantono Seneka. Lago kaj kantono havas sian nomon memore al la senekoj, indiana etno kaj unu el kvin nacioj de la irokezoj. 

## Eksteraj ligiloj 
* turismaj informoj pri la Seneka Lago

Kategorio:Lagoj en Nov-Jorkio
Sigöldulón

**Sigöldulón** estas rezervujo en Islando, ankaŭ sciata kiel *Krókslón*.
Ambaŭ la lago kaj la apud centralo (*_Sigölduvirkjun_*) preni ilia (nomoj, nomas) de _tuff_ kresto je pri 600 m pli supre maro-nivelo kie la rivero _Tungnaá_ iam (trapasita, pasis) tra kanjono. Ĝiaj akvoj nun (flui, fluo) en (kuvoj, tuboj, tubas) enen la centralo, konstruis inter 1973 kaj 1977.

## Vidu ankaŭ 
*Lagoj de Islando
*Riveroj de Islando

Kategorio:Lagoj en Islando
Siljan (lago)

**Siljan** en Dalekarlio (*Dalarna*) en centra Svedio estas la 7-a plej granda lago de Svedio.

## Referencoj 
Kategorio:Lagoj en Svedio
Kategorio:Krateraj lagoj
Lago de Sihl

eta|240px|Lago de Sihl kun Fluebrig
eta|240px|Norda bordo de la Lago de Sihl

**Lago de Sihl** () estas artefarita lago proksime de Einsiedeln en Kantono Ŝvico, Svislando. Ĝia betono akvobaraĵo estas 33 m alta kaj 124 m longa. La lago estas la plej granda artefarita lago de Svislando laŭ surfaco kun maksimuma longo de 8.5 km kaj maksimuma larĝo de 2.5 km. La plej granda profundo estas 17 m.

La elektrocentrala projekto estis lanĉita en 1932. La betona akvobaraĵo kaj du viaduktoj super la lago estis jam konstruitaj antaŭ ol en 1937 la valo estis superakvigita. 55 bienoj dronis komplete kaj 1762 personoj devis forlasi sian hejmon.

La lago de Sihl havas volumenon de proksimume 96 milionoj m³ kaj nutras la elektrocentralon Etzel en Altendorf ĉe la Supra Lago de Zuriko. La elektrejo Etzel liveras aktuale elektron por la Svisaj Federaciaj Fervojoj.

La rompo de la betona akvobaraĵo de la lago de Sihl kaŭzus, laŭ studoj inundon de alteco ĝis 8 m en la urbo Zuriko. Tial estis instalita alarmsistemo, kiun oni testas ĉiujare en februaro.

La elfluanto el la lago estas la rivero Sihl, kies akvokvanto pro la elektra centralo estas minimumigita.

## Vidu ankaŭ 
* Listo de lagoj en Svislando

## Eksteraj ligiloj 
* Retejo pri la Lago de Sihl

Sihl, Lago de
Sihl, Lago de
Sihl, Lago de
Sihl, Lago de
Skaneateles

**Skaneateles** estas unu el la Fingraj Lagoj en centra Nov-Jorkio, Usono. La nomo *Skaneateles* signifas *longa lago* en unu el la lokaj irokezaj lingvoj.   eta|500ra|dekstra|

Kategorio:Lagoj en Nov-Jorkio
Skorradalsvatn

**Skorradalsvatn** estas lago en okcidento de Islando. Ĝi estas lokigita en mallarĝa valo inter Hvalfjörður kaj la valo *Reykholtsdalur* (vidu en Reykholt). 

Kategorio:Lagoj en Islando
Sognsvann

**Sognsvann** (aŭ *Sognsvannet*. La sufikso "*-et*" estas formo de la norvega difina artikolo kaj signifas "la". De ĉi tie *Sognsvannet* estas ekvivalento al "la Sognsvann" Ambaŭ formoj estadas uzataj.) estas lago apude kaj norde de Oslo, Norvegio. 

Kategorio:Lagoj en Norvegio
Sommen

**Sommen** estas svedia lago. Ĝia areo estas  kaj ĝia plej granda profundo estas 53 m. La lago situas en suda Svedio, bordas al ĝi la provincoj Östergötland kaj Småland.

La lago havas klaran akvon, kun videbleco de 9 – 11 m en la orientaj partoj de la lago. Pro tio Sommen estas unu el la plej grandaj klar-akvaj lagoj en Svedio.

## Referencoj 
Kategorio:Lagoj en Svedio
Kategorio:Smolando
Sovetskaja (lago)

**Sovetskaja** () estas likvaĵa lago kiu situas sub antarkta glacia surfaco.

## Vidu ankaŭ
* Vostok (lago) (la plej granda subglacia lago en Antarkto)
* 90 Gradoj Oriente
* Sovetskaja (antarkta esplora stacio)

Kategorio:Lagoj en Antarkto
Somerville (lago)

**Somerville** estas rezervujo de Usona Armea Korpuso de Inĝenieroj sur rivereto Yegua en baseno de rivero Brazos, je 10 mejloj (16 km) nordokcidente de Brenham, Teksaso, Usono.

Kategorio:Lagoj en Teksaso
Netvibo

**Netvibo** estas franca retportalo (ankaŭ esperantlingva) personigebla, mens-trafa ekzemplo pri tio, kion oni nomas reto 2.0. Ĝi estas retgvatejo, tio estas, ĝi ebligas gvatadi aktualaĵojn el preferataj retejoj kiuj proponas abonrilateblon. Ĝin lanĉis la 15an de septembro 2005 samnoma ekfirmao situanta en Parizo kaj en Londono. Ĝin fondis la francoj Tariq Krim kaj Florent Frémont. De junio 2006, Pierre Chapaz, fondinto de Kelkoo, kunestras la entreprenon kun Tariq Krim.

## Prezento 
Netvibo ofertas al siaj uzantoj personan retejon, kiu konsistas el foliaj paĝoj. Tiu retejo estas, por ĉiu praktika celo, retportalo individua kiu donas aliron al multeco da servoj. Ĉiu servo aperas kiel bloko.

La hejmpaĝo de tiu retejo eriĝas en modulojn, grafike reprezentitaj pere de blokoj (ortanguloj). Danke al la uzado de AĴAKSO, la uzanto povas tre simple reorganizi sian paĝon translokante, forigante aŭ aldonante blokojn.

**Netvibo** proponas neniun propran enhavon, sed arigas la enhavojn el aliaj retejoj. Por tio, ĝi apogas sin sur normaj teknologioj tiaj, kiaj vere simpla abonrilato (RSS), Atom kaj iKalendaro, tio ebligas integri la enhavon de ĉiu retejo, kiu disligas titolojn en tiuj formatoj. Specialaj moduloj estis disvolvitaj por kreskigi la integradon de retejoj aparte popularaj (gmail, del.icio.us, flickr...). Oni ankaŭ povas aldoni antaŭprogramitajn modulojn tiajn, kiaj veterprognozaj, retpoŝtkontaj (POP),  aŭ retumsignaj...

Kiel multe da aplikaĵoj reto 2.0, **Netvibo** lanĉis provversion kaj plu estas tiastata. Ĝi do plu evoluas. Novaj servoj aldoniĝas regule ĉe la retejo. Tiuj moduloj foje enhavas bitcimojn, kiujn uzantoj sciigas.

Krom la portalo alirebla de ĉiuj, la skipo de **Netvibo** eldonas rettaglibron, en kiu estas anoncitaj novaĵoj pri la servo kaj vikion, kiu servas kiel interŝanĝejon inter la uzantoj kaj la programa skipo.

**Netvibo** ricevis la specialan premion de la ĵurio de la 9a "ora musklako" en junio 2006.

## Netviba programinterfaco 
**Netvibo** publikigis la 3an de marto 2006 programinterfacon (API),kiu ebligas al programistoj produkti siajn proprajn modulojn. Tiuj moduloj estas etaj retejoj gastigataj ĉe serviloj sendependaj de tiuj de **Netvibo**. Pluraj novaj moduloj estas rapide disponeblaj, referencigitaj ĉe la oficiala retejo aŭ ĉe kromaj retejoj.

## Netviba ekosistemo 
En majo 2006, **Netvibo** ĉeretigis "Netvibes-ekosistemon", kiun konsistigas granda datenbazo al kiu ĉiu povas kontribui. Ĝi enhavas :
* la liston de ĉiuj disponeblaj Netvibajn modulojn, klasifikitajn laŭ kategorio;
* abonflu-referencigilon;
* Referencigilon de abonsonaĵoj
* langetojn kreitaj de uzantoj, kiuj arigas plurajn samtemajn abonfluojn aŭ abonsonaĵojn ;
* aron da eventoj, kiujn vi povas aldoni al via Netviba kalendaro.

## Eksteraj ligiloj 
Netvibes.com

Kategorio:Interretaj firmaoj